নভোচারী
নভোচারী (স্ত্রীলিঙ্গ: নভোচারিণী) সেই ব্যক্তিকে বলা হয় যিনি মহাকাশে ভ্রমণ করেছেন বা ভ্রমণের জন্য প্রশিক্ষণ নিয়েছেন। ১৯৬১ সাল থেকে প্রায় ৬০০ জন ব্যক্তি মহাকাশে ভ্রমণ করেছেন। বাংলা ভাষায় জাতীয়তা অনুযায়ী নভোচারীদের কোনো বিশেষ নাম না থাকেলও ইংরেজি, রুশ ইত্যাদি ভাষায় জাতীয়তা অনুযায়ী নভোচারীরা বিভিন্ন নামে পরিচিত। ইংরেজি ভাষায় নভোচারীরা সাধারণত "অ্যাস্ট্রোনট" (astronaut) নামে পরিচিত হলেও রাশিয়া ও সোভিয়েত ইউনিয়নের নভোচারীরা "কসমোনট" (cosmonaut) আর চীনের নভোচারীরা "টাইকোনট" (taikonaut) নামে পরিচিত।